**ХУУЛЬ ТОГТООМЖИЙН ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ ХУУЛИЙН ТӨСӨЛД ХИЙСЭН ЗАРДЛЫН ТООЦООНЫ ТАЙЛАН**

2019 он

**ЗАРДЛЫН ТООЦОО**

Хууль тогтоомжийн тухай хуулийн төслийг хэрэгжүүлэхтэй холбогдон гарах зардлыг Хууль тогтоомжийг хэрэгжүүлэхтэй холбогдон гарах зардлын тооцоо хийх аргачлал (цаашид “аргачлал” гэх)-ын дагуу тооцов.

Хуулийн төслөөр Үндэсний аюулгүй байдлын Зөвлөлөөс хууль санаачлагчийн боловсруулсан хууль тогтоомжийн төсөл Монгол Улсын Үндэсний аюулгүй байдлын үзэл баримтлал, бодлогод нийцсэн эсэх тухай зөвлөмж, дүгнэлт гаргах үйл ажиллагааг хэрэгжүүлэхтэй холбогдон гарах зардлыг тооцсон болно.

Зардлыг тооцоход дараах зарчмыг баримталсан болно:

* Бодит тоо баримт, мэдээлэлд тулгуурлах
* Аргачлалд заасан тооцоо хийх үе шатыг баримтлах

Монгол Улсын Үндсэн хуулийн Арван нэгдүгээр зүйлийн 1 дэх хэсэгт “...үндэсний аюулгүй байдлыг ...хангах нь төрийн үүрэг мөн”, Үндэсний аюулгүй байдлын тухай хуулийн 6 дугаар зүйлд “Үндэсний аюулгүй байдлыг хангах тогтолцоо нь Монгол Улсын Их Хурал, Монгол Улсын Ерөнхийлөгч, түүний тэргүүлсэн Үндэсний аюулгүй байдлын зөвлөл, Засгийн газар, үндэсний аюулгүй байдлыг хангах чиг үүрэгтэй төрийн байгууллага, орон нутгийн өөрөө удирдах байгууллага болон холбогдох албан тушаалтнаас бүрдэнэ”, Үндэсний аюулгүй байдлын зөвлөлийн тухай хуулийн 2 дугаар зүйлд “Монгол Улсын Үндэсний аюулгүй байдлын зөвлөл нь үндэсний аюулгүй байдлыг хангах төрийн нэгдмэл бодлого боловсруулах үйл ажиллагаа болон түүнийг хэрэгжүүлэх явдлыг уялдуулан зохицуулах, энэхүү зохицуулалт нь хэрхэн хангагдаж байгаад хяналт тавих төрийн зөвлөлдөх байгууллага мөн” гэж заасан бөгөөд төсөлд “Хууль тогтоомжийн төслийг Зөвлөлд ажлын албаар нь дамжуулан хүргүүлнэ. Зөвлөлийн ажлын алба чиг үүргийнхээ дагуу холбогдох ажиллагааг хийж, хууль тогтоомжийн төслийг хүлээн авсан өдрөөс хойш 30 хоногийн дотор Зөвлөлийн хуралдаанаар хэлэлцүүлэх ажлыг зохион байгуулна. “ гэж тус тус заасан. Зөвлөлийн Ажлын алба нь Үндэсний аюулгүй байдлын зөвлөлийн тэргүүн, гишүүд, зөвлөлийн Нарийн бичгийн даргын хуулиар хүлээсэн эрх, үүргээ хэрэгжүүлж, үндэсний аюулгүй байдлыг хангах үйл ажиллагааг уялдуулан зохицуулах, нэгдсэн бодлого боловсруулахад дэмжлэг үзүүлэх чиг үүрэгтэй байгууллага тул Зөвлөлийн Ажлын алба болон Зөвлөлд төсвийн хувьд нэмэлт зардал үүсгэхгүй болно.

1. Хуулийн төсөлд санал, дүгнэлт гаргахтай холбоотой зардал

Хуулийн төслөөр ҮАБЗөвлөлөөс хууль тогтоомжийн төсөл Монгол Улсын Үндэсний аюулгүй байдлын үзэл баримтлал, бодлогод нийцсэн эсэх тухай зөвлөмж, дүгнэлт гаргах**тай холбоотой** зардлыг тооцоолсон болно.

Шинэ чиг үүргийг хэрэгжүүлэхтэй холбоотой зардлыг хүний нөөцийн хэрэгцээг тодорхойлсны үндсэн дээр нэг ажилтанд ногдох зардлаар үржүүлэн тооцох байдлаар дараах үе шаттай гаргав.

1. Гүйцэтгэх үүрэг буюу ажил, үйлчилгээ нэг бүрийг тодорхойлох

2. Ажил, үйлчилгээг гүйцэтгэх хугацааг тодорхойлсны үндсэн дээр шаардлагатай хүний нөөцийн хэрэгцээг тогтоох

3. Хүний нөөцтэй холбоотой гаргах зардлыг урьдчилан тооцох

4. Хувилбарыг нягтлах.

**Үе шат 1: Гүйцэтгэх үүрэг буюу ажил, үйлчилгээ нэг бүрийг тодорхойлох**

ҮАБЗөвлөлийн Ажлын алба хууль санаачлагчаас ирүүлсэн хууль тогтоомжийн төслийг хүлээн авч, холбогдох шинжээч нарт хуваарилан Монгол Улсын Үндэсний аюулгүй байдлын үзэл баримтлал, бодлогод нийцсэн эсэх тухай зөвлөмж, дүгнэлтийн төслийг боловсруулан, ҮАБЗ-д танилцуулах, санал, дүгнэлтийг албажуулах

**Үе шат 2: Ажил, үйлчилгээг гүйцэтгэх хугацааг тодорхойлсны үндсэн дээр шаардлагатай хүний нөөцийн хэрэгцээг тогтоох**

|  |  |  |  |
| --- | --- | --- | --- |
| Төрийн байгууллага | Хэрэгжүүлэх чиг үүрэг | Хийгдэх ажиллагаа | Зарцуулах хугацаа |
| ҮАБЗ | хууль тогтоомжийн төсөл Монгол Улсын Үндэсний аюулгүй байдлын үзэл баримтлал, бодлогод нийцсэн эсэх тухай зөвлөмж, дүгнэлт гаргах | Судалгаа хийх | Ажлын 3 өдөр-1440 минут |
| Зөвлөмж дүгнэлтийн төсөл боловсруулах | Ажлын 2 өдөр-960 минут |
| Зөвлөмж дүгнэлтийн төслийг ҮАБЗ-ийн хуралд танилцуулах | 30 минут |
| Зөвлөмж дүгнэлтийн төслийг ҮАБЗ-ийн гишүүдийн саналыг тусган эцэслэн боловсруулах | Ажлын 1 өдөр-480 минут |
| Зөвлөмж дүгнэлтийн төслийг албажуулах | Ажлын 6 цаг-360 минут |
| Нэг тохиолдлыг шийдвэрлэх хугацаа | | | 3270 минут |

**Үе шат 3: Хүний нөөцтэй холбоотой гаргах зардлыг урьдчилан тооцох**

Зардлын тооцоог хүний нөөцийн, материаллаг, бусад гэсэн зардлын бүрэлдэхүүн хэсэгт хувааж, тэдгээрийн нийлбэрийг гаргасны үндсэн дээр тодорхойлно. Өмнөх шатанд гаргасан ажиллах шаардалгатай хүний нөөцөд зардлын бусад бүрдлээс оногдох хэсгийн нийлбэрээр зардлыг тооцно.

Зөвлөлийн Ажлын алба нь Үндэсний аюулгүй байдлын зөвлөлийн тэргүүн, гишүүд, зөвлөлийн Нарийн бичгийн даргын хуулиар хүлээсэн эрх, үүргээ хэрэгжүүлж, үндэсний аюулгүй байдлыг хангах үйл ажиллагааг уялдуулан зохицуулах, нэгдсэн бодлого боловсруулахад дэмжлэг үзүүлэх чиг үүрэгтэй байгууллага бөгөөд Зөвлөлийн Ажлын алба аливаа нэмэгдэл зардал гарахгүй гүйцэтгэнэ.

**Үе шат 5: Хувилбарыг нягтлах**

Хууль санаачлагч боловсруулсан хууль тогтоомжийн төслөө холбогдох тооцоо, судалгаа, тайлангийн хамт Үндэсний аюулгүй байдлын зөвлөлд хүргүүлж тухайн хууль тогтоомжийн төсөл Монгол Улсын Үндэсний аюулгүй байдлын үзэл баримтлалд нийцэх, эсэх асуудлаар санал авах, Үндэсний аюулгүй байдлын зөвлөл хууль тогтоомжийн төслийг Монгол Улсын Үндэсний аюулгүй байдлын үзэл баримтлалд нийцүүлэн тодотгох шаардлагатай гэж үзвэл зөвлөмж, нийцэхгүй гэж үзвэл дүгнэлт гаргах чиглэлээр Хууль тогтоомжийн тухай хуульд нэмэлт, өөрчлөлт оруулах нь **нэмэлт зардал гарахгүй тул** хуулийн төслийн үр өгөөж, зардлын харьцаа өндөр байна.

---оОо---